text: орган да изисква доставчикът на услуги да прекрати или предотврати нарушение.Член 10.64Отговорност на доставчиците на онлайн услуги: "кеширане"1. Когато се предоставя услуга на информационно общество, която се състои в пренос по комуникационна мрежа на информация, предоставяна от получателя на услугата, страните гарантират, че доставчикът на услуги не носи отговорност за автоматичното, междинно и временно съхраняване на тази информация, което се извършва с единствената цел да се подобри ефективността на по-нататъшния пренос на информация до други получатели на услугата по тяхна заявка, при условие че доставчикът:а) не променя информацията;б) спазва условията за достъп до информацията;в) спазва правилата за актуализиране на информацията, определени, широко признати и използвани от промишлеността;г) не пречи на законното използване на технологията, широко призната и използвана от промишлеността, за получаване на данни за използването на информацията; ид) действа експедитивно за отстраняване или блокиране на достъпа до съхранена информация, след като е узнал факта, че информацията в първоначалния източник на преноса е отстранена от мрежата или достъпът до нея е блокиран, или че съдебен или административен орган е разпоредил такова отстраняване или блокиране.2. Настоящият член не засяга възможността, съгласно правните системи на страните, съдебен или административен орган да изисква доставчикът на услуги да прекрати или предотврати нарушение.Член 10.65Отговорност на доставчиците на онлайн услуги: "съхраняване на информация"1. Когато се предоставя услуга на информационно общество, която се състои в съхраняване на информация, предоставяна от получателя на услугата, страните гарантират, че доставчикът на услуги не носи отговорност за информацията, съхранена по молба на получателя на услугата, при условие че доставчикът:а) няма сведения за незаконна дейност или информация, а, във връзка с искове за щети, не е запознат с факти или обстоятелства, от които да е видна незаконната дейност или информация; илиб) при получаването на такива сведения или запознаването с такива факти, действа експедитивно за отстраняването или блокирането на достъпа до информацията.2. Параграф 1 не се прилага в случаите, когато получателят на услугата действа въз основа на получено пълномощие или под контрола на доставчика.3. Настоящият член не засяга възможността, съгласно правните системи на страните, съдебен или административен орган да изисква от доставчика на услуги да прекрати или предотврати нарушение, нито засяга възможността страните да предвидят процедури, които уреждат отстраняването или блокирането на достъпа до информация.Член 10.66Отсъствие на общо задължение за контрол1. Страните не налагат общо задължение на доставчиците при предоставянето на услугите по членове 10.63—10.65 да следят информацията, която пренасят или съхраняват, нито общо задължение да търсят активно факти или обстоятелства, сочещи незаконна дейност.2. Страните могат да установят задължения за доставчиците на услуги на информационното общество за бързо информиране на компетентните органи за предприети предполагаеми незаконни действия или информация, предоставена от получателите на техните услуги, или задължения за предаване на компетентните органи, по тяхно искане, на информация, която позволява идентифицирането на получатели на техните услуги, с които те имат договори за съхраняване на данни.Подраздел ГДруги разпоредбиЧлен 10.67Гранични мерки1. Освен ако не е предвидено друго в настоящия раздел, всяка от страните приема процедури [73], предоставящи възможност на притежателите на права, които имат сериозни основания да подозират, че има опасност да се извърши внос, износ,


text: реекспорт, митнически транзит, претоварване, поставяне в свободна зона [74], поставяне под режим с отложено плащане [75] или в склад под митнически контрол на стоки, нарушаващи дадено право върху интелектуална собственост [76], да подадат писмено заявление до компетентните административни или съдебни органи с искане за спиране от митническите органи на допускането в свободно обращение или за задържане на такива стоки.2. Страните предвиждат, че когато митническите органи, в хода на техните действия и преди да бъде подадено заявление от притежател на права или такова да бъде уважено, имат достатъчни основания да подозират, че стоките нарушават право върху интелектуална собственост, могат временно да спрат освобождаването на стоките или да ги задържат, за да дадат възможност на притежателя на права да внесе заявление с искане за намеса съгласно параграф 1.3. Всички права и задължения, установени при прилагането на част III, раздел 4 от Споразумението ТРИПС, свързани с износителя, също така се прилагат и към износителя или, при необходимост, към притежателя [77] на стоките.4. Корея изпълнява изцяло задължението по параграфи 1 и 2 във връзка с буква в), подточки i) и iii) на бележка под линия 27 в срок от две години, считано от датата на влизане в сила на настоящото споразумение.Член 10.68Етични кодексиСтраните насърчават:а) разработването от страна на търговските или професионалните сдружения или организации на етични кодекси, които имат за цел да допринесат за упражняването на правата върху интелектуална собственост, по-специално като препоръчват използването при оптичните дискове на код, даващ възможност за идентификация на тяхното производство; както иб) представянето на компетентните органи на страните на проекти за етични кодекси и на всички оценки на прилагането на тези етични кодекси.Член 10.69Сътрудничество1. Страните се споразумяват да си сътрудничат с оглед подкрепа за изпълнението на ангажиментите и задълженията, поети съгласно настоящата глава. Областите на сътрудничество включват, но не са ограничени до следните дейности:а) обмен на информация относно правната рамка, свързана с правата върху интелектуална собственост и съответните правила за защита и прилагане; обмен на опит за напредъка по отношение на законодателство;б) обмен на опит по упражняването на правата върху интелектуална собственост;в) обмен на опит по прилагането на централно и по-ниско от централно равнище от митническите органи, полицията, административните и съдебните органи; координация за предотвратяване на износ на подправени стоки, включително с други държави;г) изграждане на капацитет; както ид) насърчаване и разпространение на информация относно правата върху интелектуална собственост в, inter alia, деловите среди и гражданското общество; повишаване на обществената осведоменост на потребителите и притежателите на права.2. Без да се засягат разпоредбите на параграф 1 и като допълнение към тях, Европейският съюз и Корея се споразумяват да установят и поддържат ефикасен диалог по въпросите на интелектуална собственост, за да обсъждат теми, свързани със защитата и упражняването на правата върху интелектуална собственост, обхванати от настоящата глава, и всеки друг свързан с тях въпрос.ЕДИНАДЕСЕТА ГЛАВАКОНКУРЕНЦИЯРАЗДЕЛ AКонкуренцияЧлен 11.1Принципи1. Страните признават значението на свободната и ненарушена конкуренция при техните търговски отношения. Страните се ангажират да прилагат своето съответно законодателство в областта на конкуренцията, за да предотвратят отстраняването или премахването на ползите от процеса на либерализация на търговията със стоки, услуги и правото

type: contracts

jurisdiction: EU


text: на установяване чрез антиконкурентно поведение на предприятията или антиконкурентни сделки.2. Страните поддържат на своите съответни територии изчерпателно законодателство в областта на конкуренцията, в което се предприемат ефективни мерки срещу ограничителните споразумения, съгласуваните практики [78] и злоупотребата с господстващо положение от едно или повече предприятия, и което предвижда ефикасен контрол върху концентрациите между предприятия.3. Страните се споразумяват, че изброените по-нататък дейности, които ограничават конкуренцията, са несъвместими с правилното функциониране на настоящото споразумение, доколкото те могат да засягат търговията между тях:а) споразумения между предприятия, решения на сдружения на предприятия и съгласувани практики, чиито предмет или последици се изразяват в предотвратяване, ограничаване или нарушаване на конкуренцията на територията на всяка една от страните като цяло или на значителна част от нея;б) каквато и да било злоупотреба от страна на едно или повече предприятия с господстващо положение на територията на всяка една от страните като цяло или на значителна част от нея; илив) концентрации между предприятия, които засягат съществено ефективната конкуренция, по-специално в резултат на установяване или засилване на господстващо положение на територията на всяка една от страните като цяло или на значителна част от нея.Член 11.2ОпределенияЗа целите на настоящия раздел "законодателство в областта на конкуренцията" означава:а) за Европейския съюз: членове 101, 102 и 106 от Договора за функционирането на Европейския съюз, Регламент (ЕО) No 139/2004 на Съвета относно контрола върху концентрациите между предприятията и регламентите по прилагането им и измененията към тях;б) за Корея: Законът за регламентиране на монополите и за лоялна търговия (Monopoly Regulation and Fair Trade Act) и наредбите по прилагането му и измененията към него; ив) всички промени, които могат да претърпят инструментите, посочени в настоящия член, след влизане в сила на настоящото споразумение.Член 11.3Прилагане1. Страните поддържат орган или органи, които отговарят и са надлежно подготвени за прилагане на законодателството в областта на конкуренцията, посочено в член 11.2.2. Страните признават значението на прилагането на тяхното съответно законодателство в областта на конкуренцията по навременен, прозрачен и недискриминационен начин, като съблюдават принципите на процесуална справедливост и правата на защита на засегнатите страни.3. По искане на една от страните другата страна предоставя на страната, която отправя искането, обществена информация относно дейностите по прилагане на нейното законодателство в областта на конкуренцията и относно законодателството, свързано със задълженията, които попадат в обхвата на настоящия раздел.Член 11.4Публични предприятия и предприятия, на които са предоставени специални [79] или изключителни права1. По отношение на публичните предприятия и предприятията, на които са предоставени специални или изключителни права:а) никоя от страните не може да приема или поддържа каквато и да било мярка, която противоречи на принципите, съдържащи се в член 11.1; иб) страните гарантират, че тези предприятия са предмет на законодателството в областта на конкуренцията, посочено в член 11.2,доколкото прилагането на тези принципи и законодателство в областта на конкуренцията не възпрепятства юридически или фактически изпълнението на специфичните задачи, които са им възложени.2. Нищо в параграф 1 не се тълкува по такъв начин, че да възпрепятства една от страните да създаде или поддържа публично предприятие, да предоставя специални или изключителни права на предприятията или да запазва тези права.Член 11.5Държавни монополи1. Всяка


text: от страните преобразува държавните монополи от търговски характер, така че да се гарантира, че между физическите или юридическите лица на страните не съществува каквато и да било дискриминационна мярка [80] по отношение на условията за снабдяването и пускането на пазара на стоки.2. Нищо в параграф 1 не се тълкува по такъв начин, че да възпрепятства една от страните да създаде или поддържа държавен монопол.3. Настоящият член не засяга правата и задълженията, посочени в девета глава (Държавни поръчки).Член 11.6Сътрудничество1. Страните признават значението на сътрудничеството и координацията между техните съответни компетентни по въпросите на конкуренцията органи за допълнителното засилване на ефективното прилагане на законодателството в областта на конкуренцията и за изпълняване на целите на настоящото споразумение чрез насърчаване на конкуренцията и намаляване на антиконкурентното поведение на предприятията или антиконкурентните сделки.2. Страните си сътрудничат във връзка с техните съответни политики на прилагане и за прилагането на тяхното съответно законодателство в областта на конкуренцията, включително чрез сътрудничество, уведомяване и консултации по отношение на прилагането и чрез обмен на неповерителна информация въз основа на Споразумението между Европейската общност и правителството на Република Корея за сътрудничество при антиконкурентни действия, подписано на 23 май 2009 г.Член 11.7Консултация1. При липсата на по-конкретни правила в споразумението, посочено в член 11.6, параграф 2, една от страните, по искане на другата страна, започва консултации във връзка с изявления, направени от другата страна, с цел насърчаване на взаимното разбирателство или разглеждане на специфични въпроси, които произтичат от настоящия раздел. В своето искане другата страна посочва, ако е приложимо, по какъв начин въпросът засяга търговията между страните.2. Страните обсъждат незабавно, по искане на една от страните, всички въпроси, произтичащи от тълкуването или прилагането на настоящия раздел.3. С цел улесняване на обсъждането на въпроса, който е предмет на консултациите, всяка от страните се стреми да предостави приложима неповерителна информация на другата страна.Член 11.8Уреждане на споровеНикоя от страните не може да използва разпоредбите на четиринадесета глава (Уреждане на спорове) за каквито и да било въпроси, произтичащи от настоящия раздел.РАЗДЕЛ БСубсидииЧлен 11.9ПринципиСтраните се споразумяват да положат максимални усилия, за да поправят или отстранят чрез прилагане на своето законодателство в областта на конкуренцията или по друг начин, нарушенията на конкуренцията, причинени от субсидии, доколкото те засягат международната търговия, както и за да предотвратят настъпването на такива ситуации.Член 11.10Определения за субсидия и специфичност1. "Субсидия" е мярка, която изпълнява условията, посочени в член 1.1 от Споразумението за СИМ.2. Дадена субсидия е специфична, ако тя попада в обхвата на член 2 от Споразумението за СИМ. Дадена субсидия е предмет на разпоредбите на настоящия раздел само ако тя е специфична по смисъла на член 2 от Споразумението за СИМ.Член 11.11Забранени субсидии [81] [82]Следните субсидии се считат за специфични съгласно условията на член 2 от Споразумението за СИМ и се забраняват за целите на настоящото споразумение, доколкото те оказват отрицателно влияние върху международната търговия на страните [83]:а) субсидии, предоставени съгласно всяка една правна договореност, по силата на която правителство или всеки друг публичен орган носи отговорност за покриване на дълговете или задълженията на определени предприятия по смисъла на член 2.1 от Споразуменията


text: за СИМ без каквито и да било юридически или фактически ограничения по отношение на размера на тези дългове и задължения или по отношение на срока на отговорността; иб) субсидии (като заеми и гаранции, безвъзмездни парични средства, капиталови инжекции, предоставяне на активи под пазарните цени или освобождаване от данъци), предоставяни на несъстоятелни предприятия или на предприятия в затруднено финансово положение, без наличието на надежден план за преструктуриране въз основа на реалистични прогнози с оглед гарантиране на възстановяването на дългосрочната жизнеспособност на несъстоятелно предприятие или предприятието в затруднено финансово положение в рамките на разумен период от време и без съществен принос от страна на предприятието към разходите за преструктуриране. Това не пречи на страните да предоставят субсидии посредством временна ликвидна подкрепа под формата на гаранции по заеми или заеми, ограничени до размера, необходим единствено за да се предотврати прекратяването на търговската дейност на предприятие в затруднено финансово положение в рамките на необходимия срок за разработване на план за преструктуриране или ликвидация.Настоящата буква не се прилага за субсидии, предоставяни като компенсация за изпълнение на задължения за обществени услуги, както и за субсидии, отпускани на въгледобивната промишленост.Член 11.12Прозрачност1. Всяка от страните гарантира прозрачност в сферата на субсидиите. За тази цел всяка от страните докладва ежегодно на другата страна общия размер, видовете и разпределението по сектори на субсидиите, които са специфични и биха могли да засегнат международната търговия. Докладите трябва да съдържат информация относно целта, формата, размера или бюджета и, когато това е възможно, получателя на субсидията, предоставена от правителство или какъвто и да било публичен орган.2. Този доклад се счита за предоставен, ако бъде изпратен на другата страна или ако приложимата информация е станала достъпна на обществено достъпен интернет уебсайт до 31 декември на следващата календарна година.3. По искане на една от страните другата страна предоставя допълнителна информация относно всички схеми за субсидиране и конкретни отделни случаи на предоставяне на субсидия, която е специфична. Страните обменят тази информация като взимат предвид ограниченията, наложени с изискванията за професионална и търговска тайна.Член 11.13Взаимовръзка със Споразумението за СТОРазпоредбите на настоящия раздел не засягат правата на която и да било от страните съгласно съответните разпоредби на Споразумението за СТО за прилагане на средства за търговска защита или за предприемане на действие за уреждане на спорове или друго подходящо действие срещу субсидия, предоставена от другата страна.Член 11.14Наблюдение и преразглежданеСтраните осигуряват постоянно преразглеждане на въпросите, които се посочват в настоящия раздел. Всяка от страните може да отнася тези въпроси за разглеждане от Комитета по търговия. Страните се споразумяват да следят напредъка по прилагане на настоящия раздел на всеки две години след влизането в сила на настоящото споразумение, освен ако не бъде договорено друго между двете страни.Член 11.15Приложно поле1. Разпоредбите на членове 11.9—11.14 се прилагат по отношение на субсидии за стоки, с изключение на субсидиите за сектора на рибарството, субсидиите, свързани с продукти, попадащи в обхвата на приложение 1 от Споразумението за селското стопанство и други субсидии, попадащи в обхвата на Споразумението за селското стопанство.2. Страните полагат максимални усилия, за да разработят правила, приложими по отношение на субсидиите, предоставяни за извършване


text: на услуги, като взимат предвид разработените правила на многостранно равнище, както и за да обменят информация по искане на която и да е от страните. Страните се споразумяват да проведат първата обмяна на мнения по отношение на субсидии, предоставяни за извършване на услуги, в срок от три години от влизането в сила на настоящото споразумение.ДВАНАДЕСЕТА ГЛАВАПРОЗРАЧНОСТЧлен 12.1ОпределенияЗа целите на настоящата глава:понятието "мярка с общо приложение" означава всяко едно общо или теоретично действие, процедура, тълкуване или друго изискване, включително необвързващи мерки. Това понятие не включва решение, което се прилага към конкретно лице; ипонятието "заинтересовано лице" означава всяко едно физическо или юридическо лице, на което могат да бъдат предоставени каквито и да било права или задължения по силата на мерките с общо приложение по смисъла на член 12.2.Член 12.2Цел и приложно полеКато признават въздействието, което тяхната съответна регулаторна среда може да окаже върху търговията между тях, страните се стремят към ефикасна и предсказуема регулаторна среда за икономическите оператори, особено за малките икономически оператори, които извършват търговска дейност на техните територии. Страните, като потвърждават отново своите съответни ангажименти по Споразумението за СТО, с настоящото споразумение формулират разяснения и подобрени механизми за прозрачност, консултации и по-добро управление на мерките с общо приложение, доколкото те биха могли да окажат влияние върху всеки един въпрос, попадащ в обхвата на настоящото споразумение.Член 12.3Публикуване1. Всяка от страните гарантира, че мерките с общо приложение, които биха могли да окажат влияние върху всеки един въпрос, попадащ в обхвата на настоящото споразумение:а) са предоставени на всички заинтересовани лица по недискриминационен начин чрез официално предназначено за тази цел средство, а в случаите, в които това е изпълнимо и възможно, чрез електронно средство по начин, който да даде възможност на заинтересованите лица и на другата страна да се запознаят с тях;б) дават обяснение за целта и основанието за тези мерки; ив) осигуряват достатъчно време между датата на публикуване и датата на влизане в сила на тези мерки, като надлежно вземат предвид изискванията за правна сигурност, оправдани правни очаквания и пропорционалност.2. Всяка от страните:а) се стреми да публикува предварително всяка една мярка с общо приложение, която тя предлага за приемане или изменение, включително обяснение за целта и основанието за предложението;б) предоставя разумни възможности на заинтересованите лица да представят коментарите си във връзка с предложените мерки, като дава по-специално достатъчно време за осъществяване на тези възможности; ив) се стреми да вземе под внимание коментарите, получени от заинтересованите лица във връзка с тази предложена мярка.Член 12.4Запитвания и звена за контакт1. Всяка от страните установява или поддържа подходящи механизми за отговаряне на запитвания, отправени от всяко едно заинтересовано лице по отношение на всички предложени или влезли в сила мерки с общо приложение, които биха могли да окажат влияние върху въпроси, попадащи в обхвата на настоящото споразумение, както и по отношение на начина на тяхното прилагане. Запитванията могат да бъдат отправяни чрез информационни центрове или звена за контакт, създадени по силата на настоящото споразумение или чрез използването на всякакви други механизми, по целесъобразност.2. Страните признават, че отговорът, предвиден в параграф 1, не може да бъде окончателен или правно


text: обвързващ, а се дава единствено с информативна цел, освен ако не е предвидено друго в техните законови и подзаконови актове.3. По искане на една от страните другата страна незабавно предоставя информация и отговаря на въпроси, отнасящи се до всяка една действаща или предложена мярка с общо приложение, за която отправящата искането страна счита, че би могла да засегне действието на настоящото споразумение, независимо от това дали отправящата искането страна е била уведомена предварително за тази мярка.4. Всяка от страните полага усилия да посочи или създаде информационни центрове или звена за контакт, чиято функция е да се стремят да намират ефикасно разрешение на проблемите на заинтересованите лица от другата страна, които биха могли да произтекат от прилагането на мерките с общо приложение. Тези процеси трябва да бъдат лесно достъпни, ограничени във времето, ориентирани към постигането на конкретни резултати и прозрачни. Те не засягат нито една процедура по обжалване или преразглеждане, която страните установяват или поддържат. Освен това те не засягат правата и задълженията на страните съгласно четиринадесета глава (Уреждане на спорове) и приложение 14-A (Механизъм за медиация при нетарифни мерки).Член 12.5Административни производстваС оглед извършване на управление по последователен, безпристрастен и разумен начин на всички мерки с общо приложение, които биха могли да окажат влияние върху въпросите, попадащи в обхвата на настоящото споразумение, всяка от страните, при прилагането на тези мерки спрямо конкретни лица, стоки или услуги от другата страна в конкретни случаи:а) се стреми да предостави на заинтересованите лица от другата страна, които са пряко засегнати от дадено производство, с разумно предизвестие в съответствие със своите процедури, за започване на производство, включително описание на естеството на производството, посочване на правното основание, по силата на които е започнато производството и общо описание на всички спорни въпроси;б) предоставя на такива заинтересовани лица разумна възможност за представяне на факти и аргументи в подкрепа на техните позиции преди предприемането на каквото и да било окончателно административно действие, доколкото времето, естеството на производството и общественият интерес позволяват това; ив) гарантира, че прилаганите от нея процедури са основани на нейното законодателство и го спазват.Член 12.6Преразглеждане и обжалване1. Всяка от страните създава или поддържа общи, квазисъдебни или административни съдилища или процедури с цел извършване на незабавно преразглеждане и, когато има основания за това, коригиране на административно действие, свързано с въпроси, попадащи в обхвата на настоящото споразумение. Тези съдилища са безпристрастни и независими от службата или органа, оправомощени да извършват административното правоприлагане, и нямат съществен интерес към резултата от разглеждания въпрос.2. Всяка от страните гарантира, че във всички тези съдилища или в рамките на тези процедури, на страните по производството е предоставено правото на:а) разумна възможност за подкрепа или защита на техните съответни позиции; иб) решение, основано на доказателствата и представената документация или, ако това се изисква от нейното законодателство, документацията, събрана от административния орган.3. Всяка от страните гарантира, че решението, подлежащо на обжалване или допълнително преразглеждане съгласно предвиденото в нейното законодателство, се прилага от и урежда практиката на службата или органа по отношение на спорното административно действие.Член 12.7Качество и резултати от прилагането на нормативната уредба и добро административно


text: поведение1. Страните се споразумяват да си сътрудничат за насърчаване на качеството на нормативната уредба и резултатите от нейното прилагане, включително чрез обмен на информация и най-добри практики по отношение на техните съответни процеси на реформиране на нормативната уредба и оценки за въздействието на нормативната уредба.2. Страните се присъединяват към принципите на добро административно поведение и се споразумяват да си сътрудничат за насърчаването на такова поведение, включително чрез обмен на информация и най-добри практики.Член 12.8НедискриминацияВсяка от страните прилага по отношение на заинтересованите лица от другата страна стандарти за прозрачност, които са не по-малко благоприятни от стандартите, прилагани спрямо заинтересованите лица, които са нейни граждани, спрямо заинтересованите лица от всяка една трета държава или спрямо всяка една трета държава, в зависимост кои от тях са най-добри.ТРИНАДЕСЕТА ГЛАВАТЪРГОВИЯ И УСТОЙЧИВО РАЗВИТИЕЧлен 13.1Контекст и цели1. Като припомнят Дневен ред 21 за околната среда и развитието от 1992 г., Плана за изпълнение от Йоханесбург за устойчиво развитие, приет през 2002 г. и Декларацията на министрите от Икономическия и социален съвет на ООН от 2006 г. относно целите за пълна трудова заетост и достойни условия на труд, страните потвърждават отново своите ангажименти за насърчаване развитието на международната търговия по начин, който допринася за постигане на целта за устойчиво развитие, и се стремят да гарантират, че тази цел е интегрирана и отразена на всяко ниво от техните търговски отношения.2. Страните признават, че икономическото развитие, социалното развитие и опазването на околната среда са взаимнозависими и взаимно подсилващи се елементи на устойчивото развитие. Те подчертават ползата от сътрудничество по свързани с търговията социални и екологични въпроси като част от глобален подход към търговията и устойчивото развитие.3. Страните признават, че с настоящата глава те нямат намерение да хармонизират трудовите и екологичните стандарти на страните, а да засилят търговските отношения и сътрудничество помежду си по начини, които насърчават устойчивото развитие в контекста на параграфи 1 и 2.Член 13.2Приложно поле1. Освен ако не е предвидено друго в настоящата глава, тя се прилага по отношение на приети или поддържани от страните мерки, които засягат свързаните с търговията аспекти на трудовите [84] и екологичните въпроси в контекста на член 13.1, параграфи 1 и 2.2. Страните подчертават, че екологичните и трудови стандарти не следва да бъдат използвани за протекционистични търговски цели. Страните отбелязват, че тяхното сравнително преимущество не следва да бъде поставяно под съмнение по никакъв начин.Член 13.3Право на регулиране и равнища на закрилаКато признава правото на всяка от страните да установява свои собствени равнища на опазване на околната среда и закрила на трудовата заетост, както и да приема и изменя съобразно с това своето съответно законодателство и политики, всяка от страните се стреми да гарантира, че собствените ѝ законодателни норми и политики предвиждат и насърчават установяването на високи равнища на опазване на околната среда и закрила на трудовата заетост, в съответствие с международно признатите стандарти или споразумения, посочени в членове 13.4 и 13.5, както и да полага усилия за по-нататъшно усъвършенстване на законодателството и политиките си в тази област.Член 13.4Многостранни трудови стандарти и споразумения1. Страните признават ползата от международното сътрудничество и споразуменията във връзка


text: с трудовата заетост и трудовите въпроси като отговор на международната общност на икономическите, трудовите и социалните предизвикателства и възможности, произтичащи от глобализацията. Те се ангажират да се консултират и си сътрудничат, ако това е целесъобразно, по повод на свързани с търговията трудови въпроси и въпроси за трудова заетост от общ интерес.2. Страните потвърждават отново ангажираността си съгласно Декларацията на министрите от Икономическия и социален съвет на ООН от 2006 г. относно целите за пълна трудова заетост и достойни условия на труд, във връзка с признаването, че пълната и продуктивна трудова заетост и достойните условия на труд за всички са ключови елементи на устойчивото развитие за всички страни и са приоритетна цел на международното сътрудничество и във връзка с насърчаването на развитието на международната търговия по начин, чрез който се постига пълна и продуктивна трудова заетост и достойни условия на труд за всички, включително мъже, жени и младежи.3. Страните, в съответствие със задълженията, произтичащи от членството в МОТ и Декларацията на МОТ за основните принципи и права при работа и механизъм за нейното прилагане, приета от Международната конференция по труда на нейното 86-то заседание през 1998 г., се ангажират да съблюдават, популяризират и осъществяват в своите закони и практики принципите относно основните права, а именно:а) свобода на сдружаване и ефективно признаване на правото на колективно трудово договаряне;б) премахването на всички форми на принудителен или задължителен труд;в) ефективното премахване на детския труд; иг) премахването на дискриминацията в областта на заетостта и професиите.Страните потвърждават отново ангажираността си да приложат ефективно конвенциите на МОТ, които съответно Корея и държавите-членки на Европейския съюз са ратифицирали. Страните ще полагат продължителни и непрекъснати усилия, за да ратифицират основните конвенции на МОТ, както и другите конвенции, които са класифицирани като "актуални" от МОТ.Член 13.5Многостранни споразумения в областта на околната среда1. Страните признават ползата от международното управление и международните споразумения в областта на околната среда като отговор на международната общност на глобалните или регионалните екологични проблеми и се ангажират да се консултират и да си сътрудничат, по целесъобразност, във връзка с преговори по свързани с търговията екологични въпроси от взаимен интерес.2. Страните потвърждават отново своите ангажименти за ефективно прилагане на многостранните споразумения в областта на околната среда, по които те са страна, в своите закони и практики.3. Страните потвърждават отново ангажираността си за постигане на основната цел на Рамковата конвенция на Организацията на обединените нации за измененията на климата и протокола от Киото към нея. Те се ангажират да си сътрудничат за разработването на бъдеща международна рамка относно изменението на климата в съответствие с Плана за действие от Бали [85].Член 13.6Търговия, която благоприятства устойчивото развитие1. Страните потвърждават отново, че търговията трябва да насърчава устойчивото развитие във всичките му измерения. Страните признават положителното влияние, което могат да окажат основните трудови стандарти и достойните условия на труд върху икономическата ефективност, иновациите и производителността и подчертават значението на по-голямата съгласуваност между търговските политики, от една страна, и политиката по заетостта и трудовата политика, от друга.2. Страните се стремят да улесняват и насърчават търговията и преките чуждестранни инвестиции в екологични стоки и услуги,


text: в това число и технологии за опазване на околната среда, устойчива възобновяема енергия, енергоспестяващи продукти и услуги и обозначени с екомаркировка стоки, включително чрез разглеждане на свързаните с това нетарифни пречки. Страните се стремят да улесняват и насърчават търговията със стоки, които допринасят за устойчивото развитие, включително стоки, по отношение на които се прилагат схеми като справедлива и етична търговия, и такива, които включват корпоративна социална отговорност и отчетност.Член 13.7Поддържане на равнища на закрила при прилагане и изпълнение на законови актове, подзаконови актове или стандарти1. Дадена страна не пропуска да изпълнява ефективно своите екологични и трудови законодателства чрез непрекъснато или периодично действие или отказ от действие по начин, който засяга търговията или инвестициите между страните.2. Дадена страна не отслабва или намалява равнищата на опазване на околната среда и на закрила на трудовата заетост, които се предоставят по силата на нейното законодателство, с цел насърчаване на търговията или инвестициите, като не изпълнява или по друг начин се отклонява от своите законови актове, подзаконови актове или стандарти, или предлага такова неизпълнение или друго отклонение по начин, който засяга търговията или инвестициите между страните.Член 13.8Научни данниСтраните признават, че е от значение, при изготвянето и прилагането на мерки, насочени към опазването на околната среда и социалните условия, които засягат търговията между страните, да се взимат предвид научните и техническите данни, както и съответните международни стандарти, насоки или препоръки.Член 13.9ПрозрачностСтраните, в съответствие със своето съответно вътрешно законодателство, се споразумяват да разработват, въвеждат и прилагат всякакви мерки, насочени към опазването на околната среда и на условията на труд, които засягат търговията между страните, по прозрачен начин, при надлежно съобщаване и публични консултации и при подходящо и навременно информиране и консултации с недържавните участници, включително частния сектор.Член 13.10Преразглеждане на въздействието върху устойчивото развитиеСтраните се ангажират да преразглеждат, да провеждат мониторинг и оценка на въздействието от прилагането на настоящото споразумение по отношение на устойчивото развитие, включително насърчаването на достойни условия на труд, посредством своите съответни процедури и институции за участие, както и посредством създадените съгласно настоящото споразумение такива, например чрез оценки на въздействието върху устойчивото развитие, свързани с търговията.Член 13.11СътрудничествоКато признават значението на сътрудничеството по отношение на свързаните с търговията аспекти на социалните и екологичните политики, с оглед постигане на определените в настоящото споразумение цели, страните се ангажират да инициират дейности по сътрудничество, както е посочено в приложение 13.Член 13.12Институционален механизъм1. Всяка от страните определя служба в своята администрация, която да изпълнява функцията на звено за контакт с другата страна за целите на изпълнението на настоящата глава.2. Комитетът по търговия и устойчиво развитие, създаден съгласно член 15.2, параграф 1 (Специализирани комитети), включва висши служители от администрациите на страните.3. Комитетът провежда заседания през първата година от влизането в сила на настоящото споразумение, а след това — при необходимост, за да наблюдава изпълнението на настоящата глава, включително дейностите по сътрудничество, предприети по приложение 13.4. Всяка от страните създава Национална(и) консултативна(и) група(и) по въпросите на устойчивото развитие (околна среда и трудова заетост), чиято функция е предоставянето на консултации по изпълнението на настоящата глава.5. Националната(ите) консултативна(и) група(и) се състои(ят) от независими представителни


text: организации на гражданското общество при балансирано представителство на екологични, трудови и бизнес организации, както и други имащи отношение заинтересовани страни.Член 13.13Механизъм за диалог с гражданското общество1. Членовете на Националната(ите) консултативна(и) група(и) на всяка от страните се срещат в рамките на Форум на гражданското общество, за да проведат диалог, обхващащ аспектите на устойчивото развитие на търговските отношения между страните. Форумът на гражданското общество провежда заседанията си веднъж годишно, освен ако не е договорено друго между страните. Страните се споразумяват, посредством решение на Комитета по търговия и устойчиво развитие, относно работата на Форума на гражданското общество не по-късно от една година от влизането в сила на настоящото споразумение.2. Националната(ите) консултативна(и) група(и) избира(т) представителите сред своите членове при балансирано представителство на съответните заинтересовани страни, както е посочено в член 13.12, параграф 5.3. Страните могат да представят на Форума на гражданското общество осъвременена информация относно прилагането на настоящата глава. Мненията, становищата или констатациите на Форума на гражданското общество могат да бъдат представяни на страните пряко или чрез Националната(ите) консултативна(и) група(и).Член 13.14Консултации с правителствата1. Една от страните може да поиска консултации с другата страна във връзка с всеки един въпрос от взаимен интерес, който произтича от настоящата глава, включително във връзка със съобщенията, предоставяни от Националната(ите) консултативна(и) група(и), посочена(и) в член 13.12, като предаде писмено искане за това на звеното за контакт на другата страна. Консултациите започват веднага след предаване на искане за консултации от една от страните.2. Страните полагат максимални усилия, за да намерят взаимно задоволително решение на въпроса. Страните гарантират, че решението отразява дейностите на МОТ или съответните многостранни екологични организации или органи с цел насърчаване на засилено сътрудничество и съгласуваност между работата на страните и тези организации. Когато това е приложимо и ако се споразумеят помежду си, страните могат да потърсят съвет от тези организации или органи.3. Ако една от страните счита, че е необходимо въпросът да бъде допълнително обсъден, тази страна може да поиска свикването на Комитета по търговия и устойчиво развитие с цел разглеждане на въпроса, като предаде писмено искане на звеното за контакт на другата страна. Комитетът се свиква незабавно и се стреми да договори решение на въпроса. Решението на комитета се оповестява публично, освен ако комитетът не реши друго.4. Комитетът може да потърси съвет от Националната(ите) консултативна(и) група(и) на всяка от страните или от Националните консултативни групи на двете страни и всяка от страните може да потърси съвет от своята(ите) собствена(и) Национална(и) консултативна(и) група(и). Национална консултативна група на една от страните може също така да предоставя съобщения на другата страна или на комитета по своя инициатива.Член 13.15Експертна група1. Освен ако страните не се договорят друго, една от страните може, 90 дни след предаването на искането за консултации съгласно член 13.14, параграф 1, да поиска свикването на експертна група с цел разглеждане на въпроса, който все още не е бил разрешен в задоволителна степен чрез консултации с държавните органи. Страните могат да предоставят становища на експертната група. Експертната група търси информация и съвет от всяка от страните, Националната(ите) консултативна(и) група(и) или международните организации, както е посочено в член 13.14,


text: когато смята това за целесъобразно. Експертната група се свиква в срок от два месеца от предаването на искане от една от страните.2. Експертната група, която се избира в съответствие с процедурите, посочени в параграф 3, предоставя своя експертен опит при изпълнението на настоящата глава. Експертната група представя на страните доклад в срок от 90 дни от избирането на последния експерт, освен ако страните не се договорят за друго. Страните полагат максимални усилия, за да се съобразят със съвета или препоръката на експертната група във връзка с изпълнението на настоящата глава. Изпълнението на препоръките на експертната група се наблюдава от Комитета по търговия и устойчиво развитие. Докладът на експертната група се предоставя на Националните консултативни групи на страните. По отношение на поверителната информация се прилагат принципите, посочени в приложение 14-Б (Процедурен правилник за арбитраж).3. При влизането в сила на настоящото споразумение страните постигат съгласие по отношение на списък с поне 15 лица, които притежават експертен опит по въпроси, попадащи в обхвата на настоящата глава, от които поне пет лица не са граждани на никоя от страните и които ще председателстват експертната група. Експертите са независими по отношение както на която и да е от страните, така и на организациите, представлявани в Националната(ите) консултативна(и) група(и), и не са свързани с тях или не приемат указания от тях. Всяка от страните избира един експерт от списъка с експерти в срок от 30 дни от получаването на искане за създаване на експертна група. Ако една от страните не успее да избере свой експерт в рамките на този срок, другата страна избира от списъка с експерти лице с гражданство в страната, която не е успяла да избере експерт. Двамата избрани експерти избират председател, който не е гражданин на никоя от страните.Член 13.16Уреждане на споровеЗа каквито и да било въпроси, произтичащи от настоящата глава, страните използват единствено процедурите, предвидени в членове 13.14 и 13.15.ЧЕТИРИНАДЕСЕТА ГЛАВАУРЕЖДАНЕ НА СПОРОВЕРАЗДЕЛ AЦел и приложно полеЧлен 14.1ЦелЦелта на настоящата глава е предотвратяване и уреждане на спорове между страните, свързани с добросъвестното прилагане на настоящото споразумение, и постигане на взаимно приемливо решение, когато това е възможно.Член 14.2Приложно полеНастоящата глава се прилага за всеки спор, свързан с тълкуването и прилагането на разпоредбите на настоящото споразумение, освен ако не е предвидено друго [86].РАЗДЕЛ БКонсултацииЧлен 14.3Консултации1. Страните полагат усилия да разрешат всеки един спор, свързан с тълкуването и прилагането на разпоредбите, посочени в член 14.2, като започват добросъвестни консултации с цел постигане на взаимно приемливо решение.2. Страна може да поиска провеждане на консултации, като изпрати до другата страна писмено искане, в което се посочват спорната мярка и разпоредбите на споразумението, които тя счита за приложими. На Комитета по търговията се предоставя копие от искането за консултации.3. Консултациите се провеждат в срок от 30 дни от датата на подаване на искането и се провеждат, освен ако страните не се договорят за друго, на територията на страната ответник. Консултациите се считат за приключени след изтичане на 30 дни от датата на подаване на искането, освен ако двете страни не решат да ги продължат. Цялата информация, разкрита по


text: време на консултациите, остава поверителна.4. Консултациите по неотложни въпроси, включително тези, които са свързани с бързо развалящи се или сезонни стоки [87], се провеждат в срок от 15 дни от датата на подаване на искането и се считат за приключени след изтичане на 15 дни от датата на подаване на искането.5. Ако консултациите не са проведени в срока, установен съответно в параграф 3 или параграф 4, или консултациите са приключили, без да се стигне до взаимно приемливо решение, страната ищец може да поиска сформирането на арбитражен комитет в съответствие с член 14.4.РАЗДЕЛ ВПроцедури по уреждане на споровеПодраздел ААрбитражна процедураЧлен 14.4Започване на арбитражна процедура1. Ако страните не успеят да решат спора посредством консултации, както е предвидено в член 14.3, страната ищец може да поиска сформирането на арбитражен комитет.2. Искането за сформиране на арбитражен комитет се отправя в писмен вид до страната ответник и до Комитета по търговията. Страната ищец посочва в искането конкретните спорни мерки и обяснява как тези мерки нарушават разпоредбите, посочени в член 14.2.Член 14.5Сформиране на арбитражния комитет1. Арбитражният комитет се състои от трима арбитри.2. В срок от 10 дни от датата на подаване на искането за сформиране на арбитражен комитет до Комитета по търговията, страните провеждат консултации с оглед постигане на споразумение относно състава на арбитражния комитет.3. В случай че страните не могат да се споразумеят за състава на арбитражния комитет в срока, посочен в параграф 2, всяка от страните може да поиска председателят на Комитета по търговията или негов представител да избере чрез жребий тримата членове от списъка, изготвен съгласно член 14.18, като едно от лицата е измежду предложените от страната ищец, едно от лицата е измежду предложените от страната ответник, и едно от лицата е измежду избраните от страните по споразумението да изпълняват функциите на председател. Ако страните се договорят за един или повече от членовете на арбитражния комитет, останалите членове се избират по същата процедура.4. Датата на сформиране на арбитражния комитет е датата, на която са избрани тримата арбитри.Член 14.6Междинен доклад на комитета1. Арбитражният комитет представя на страните междинен доклад, съдържащ неговите констатации, приложимостта на съответните разпоредби и основните мотиви за всички направени от него констатации и препоръки в срок от 90 дни от датата на сформиране на арбитражния комитет. Когато се счита, че този срок не може да бъде спазен, председателят на арбитражния комитет трябва да уведоми писмено страните по спора и Комитета по търговията, като посочи причините за закъснението и датата, на която комитетът предвижда да представи своя междинен доклад. При никакви обстоятелства междинният доклад не трябва да бъде представян по-късно от 120 дни след датата на сформиране на арбитражния комитет.2. Всяка страна може, в срок от 14 дни от издаването на доклада, да подаде писмено искане към арбитражния комитет за преразглеждане на конкретни аспекти от междинния доклад.3. При неотложни случаи, включително тези, които са свързани с бързо развалящи се или сезонни стоки, арбитражният комитет полага максимални усилия, за да представи своя междинен доклад, и всяка от страните може да подаде писмено искане до арбитражния комитет за преразглеждане на конкретни аспекти от междинния


text: доклад в срокове, които са наполовина по-кратки от сроковете по параграфи 1 и 2.4. След като разгледа всички писмени коментари на страните, свързани с междинния доклад, арбитражният комитет може да измени своя доклад и да проведе всякакви допълнителни проучвания, които счита за целесъобразни. Окончателното решение на арбитражния комитет съдържа обсъждане на аргументите, представени на етапа на междинно преразглеждане.Член 14.7Решение на арбитражния комитет1. Арбитражният комитет съобщава своето решение на страните и Комитета по търговията в срок от 120 дни от датата на сформиране на арбитражния комитет. Когато се счита, че този срок не може да бъде спазен, председателят на арбитражния комитет трябва да уведоми писмено страните и Комитета по търговията, като посочи причините за закъснението и датата, на която комитетът предвижда да съобщи своето решение. При никакви обстоятелства решението не трябва да бъде съобщено по-късно от 150 дни от датата на сформиране на арбитражния комитет.2. При неотложни случаи, включително тези, които са свързани с бързо развалящи се или сезонни стоки, арбитражният комитет полага максимални усилия, за да съобщи своето решение в срок от 60 дни от датата на сформирането си. При никакви обстоятелства това не трябва да отнеме повече от 75 дни от датата на неговото сформиране. В рамките на 10 дни от своето сформиране арбитражният комитет може да се произнесе с предварително решение за това дали смята случая за неотложен.Подраздел БОбщи разпоредбиЧлен 14.8Изпълнение на решението на арбитражния комитетВсяка от страните взема необходимите мерки за добросъвестно изпълнение на решението на арбитражния комитет и страните полагат усилия, за да договорят срок, в който да изпълнят решението.Член 14.9Разумен срок за изпълнение1. Не по-късно от 30 дни след като на страните бъде оповестено решението на арбитражния комитет, страната ответник уведомява страната ищец, както и Комитета по търговията, за срока, който ще ѝ бъде необходим за изпълнение на решението.2. Ако между страните има несъгласие по отношение на разумния срок за изпълнение на решението на арбитражния комитет, в срок от 20 дни от уведомлението съгласно параграф 1, направено от страната ответник, страната ищец подава писмено искане до първоначално сформирания арбитражен комитет за определяне на продължителността на разумния срок. За искането се уведомяват другата страна и Комитета по търговията. Арбитражният комитет съобщава своето решение на страните и Комитета по търговията в срок от 20 дни от датата на подаването на искането.3. В случай че който и да било член на първоначално сформирания арбитражен комитет вече не е на разположение, се прилагат процедурите, посочени в член 14.5. Срокът за съобщаване на решението е 35 дни от датата на подаване на искането, посочено в параграф 2.4. Страната ответник уведомява в писмен вид страната ищец за напредъка, постигнат от нея при изпълнение на решението на арбитражния комитет поне един месец преди изтичане на разумния срок за изпълнение.5. Разумният срок може да бъде удължен по взаимно съгласие на страните.Член 14.10Преразглеждане на мерките, предприети за изпълнение на решението на арбитражния комитет1. Преди изтичането на разумния срок страната ответник уведомява страната ищец и Комитета по търговията за мерките, които е предприела за изпълнение на решението на арбитражния комитет.2. В случай на разногласие между


text: страните относно съществуването на дадена мярка или съответствието на която и да било мярка, съобщена съгласно параграф 1, с разпоредбите, посочени в член 14.2, страната ищец може да отправи писмено искане до първоначално сформирания арбитражен комитет да се произнесе по въпроса. В това искане се посочва конкретната спорна мярка и се обяснява причината, поради която тази мярка е несъвместима с разпоредбите, посочени в член 14.2. Арбитражният комитет оповестява своето решение в срок от 45 дни от датата на подаване на искането.3. В случай че който и да било член на първоначално съставения арбитражен комитет вече не е на разположение, се прилагат процедурите, посочени в член 14.5. Срокът за съобщаване на решението е 60 дни от датата на подаване на искането, посочено в параграф 2.Член 14.11Временни мерки в случай на неизпълнение1. Ако страната ответник не съобщи мярката, която е предприела, за да изпълни решението на арбитражния комитет, преди изтичането на разумния срок или ако арбитражният комитет постанови, че не съществува каквато и да било мярка, предприета с цел изпълнение на решението, или че мярката, съобщена съгласно член 14.10, параграф 1, е несъвместима със задълженията на страната по смисъла на разпоредбите, посочени в член 14.2, страната ответник представя предложение за временна компенсация, ако страната ищец поиска това.2. Ако в срок от 30 дни от края на разумния срок или от датата на съобщаване на решението на арбитражния комитет по член 14.10, което гласи, че не съществува каквато и да било мярка, предприета с цел изпълнение на решението, или че мярката, съобщена съгласно член 14.10, параграф 1, е несъвместима с разпоредбите, посочени в член 14.2, не бъде постигнато споразумение за компенсация, страната ищец има право, след като уведоми страната ответник и Комитета по търговията, да преустанови изпълнението на задълженията, произтичащи от посочените в член 14.2 разпоредби, в степен, равностойна на причиненото поради нарушението анулиране или намаляване на ползите. В уведомлението се посочва степента на изпълнение на задълженията, които страната ищец възнамерява да преустанови. Страната ищец може да приложи преустановяването 10 дни след датата на уведомлението, освен ако страната ответник не е поискала арбитраж по параграф 4.3. При преустановяване на изпълнението на задълженията страната ищец може да избере да увеличи своите тарифни ставки до равнището, прилагано по отношение на другите членове на СТО, върху обем на търговията, който се определя по такъв начин, че при умножението на обема на търговията с увеличението на тарифните ставки да се получава стойността на причиненото поради нарушението анулиране или намаляване на ползите.4. Ако страната ответник счита, че степента на преустановяване на изпълнението на задълженията не е равностойно на причиненото поради нарушението анулиране или намаляване на ползите, тя може да отправи писмено искане до първоначално сформирания арбитражен комитет да се произнесе по въпроса. За такова искане се уведомяват страната ищец и Комитетът по търговията в рамките на срока от 10 дни, посочен в параграф 2. Първоначално сформираният арбитражен комитет съобщава на страните и Комитета по търговията решението си за степента на преустановяване на изпълнението на задължения в рамките на 30-дневен срок от датата на подаване на искането,. Изпълнението на


text: задълженията не се преустановява докато първоначално сформираният арбитражен комитет не съобщи решението си и всяко преустановяване трябва да е в съответствие с решението на арбитражния комитет.5. В случай че който и да било член на първоначално сформирания арбитражен комитет вече не е на разположение, се прилагат процедурите, посочени в член 14.5. Срокът за съобщаване на решението е 45 дни от датата на подаване на искането, посочено в параграф 4.6. Преустановяването на изпълнението на задължения е временно и се прилага само докато мярката, за която е установено, че е несъвместима с разпоредбите на член 14.2, не бъде отменена или изменена така, че да бъде в съответствие с посочените разпоредби, както е предвидено в член 14.12, или докато страните не постигнат съгласие за уреждане на спора.Член 14.12Преглед на мярка, предприета с цел изпълнение след преустановяване на изпълнението на задължения1. Страната ответник уведомява страната ищец и Комитета по търговията за всички мерки, които е предприела, за да изпълни решението на арбитражния комитет, както и за искането си за отмяна на преустановяването на изпълнението на задължения, прилагано от страната ищец.2. Ако страните не постигнат споразумение относно съвместимостта на мярката, за която е направено уведомление, с разпоредбите, посочени в член 14.2, в срок от 30 дни от датата на уведомлението, страната ищец се обръща с писмено искане до първоначално сформирания арбитражен комитет да се произнесе по въпроса. За искането се уведомяват страната ответник и Комитета по търговията. Арбитражният комитет съобщава своето решение на страните и Комитета по търговията в срок от 45 дни от датата на подаване на искането. Ако арбитражният комитет постанови, че дадена мярка, предприета за изпълнение, е в съответствие с разпоредбите, посочени в член 14.2, преустановяването на изпълнението на задължения се отменя.3. В случай че който и да било член на първоначално сформирания арбитражен комитет вече не е на разположение, се прилагат процедурите, посочени в член 14.5. Срокът за съобщаване на решението е 60 дни от датата на подаване на искането, посочено в параграф 2.Подраздел ВОбщи разпоредбиЧлен 14.13Взаимно приемливо решениеСтраните могат да стигнат до взаимно приемливо решение на спор по настоящата глава по всяко време. Те уведомяват Комитета по търговията за всяко такова решение. Процедурата се прекратява с уведомяването за взаимно приемливо решение.Член 14.14Процедурен правилник1. Процедурите по уреждане на спорове по настоящата глава се уреждат съгласно приложение 14-Б.2. Всяко изслушване, провеждано от арбитражния комитет, е публично в съответствие с приложение 14-Б.Член 14.15Информация и технически насокиПо искане на някоя от страните или по собствена инициатива арбитражният комитет може да получи информация от всеки един източник, включително от страните по спора, ако сметне това за необходимо за своята работа. Арбитражният комитет има също така правото да потърси съответното становище на експерти, когато смята това за целесъобразно. Всяка информация, получена по този начин, трябва да бъде разкрита и на двете страни, които биха могли да представят коментари. Заинтересовани физически или юридически лица от страните имат право да представят становища amicus curiae на арбитражния комитет в съответствие с приложение 14-Б.Член 14.16Правила на тълкуванеАрбитражните комитети тълкуват разпоредбите на член 14.2 в съответствие с обичайните правила за тълкуване


text: на международното публично право, включително правилата, кодифицирани във Виенската конвенция за правото на договорите. Когато задължение по силата на настоящото споразумение е идентично със задължение по силата на Споразумението за СТО, арбитражният комитет приема тълкуване, което съответства на съответното тълкуване, установено в решенията на Органа за уреждане на спорове на СТО (наричан по-нататък "ОУС"). Решенията на арбитражния комитет не могат да допълват или намаляват правата и задълженията, предвидени в разпоредбите, посочени в член 14.2.Член 14.17Решения на арбитражния комитет1. Арбитражният комитет полага всички усилия за вземане на решения с консенсус. Ако не може да се стигне обаче до вземане на решение с консенсус, спорният въпрос се решава с мнозинство на гласовете. Особените мнения на арбитрите в никакъв случай не се публикуват.2. Всяко решение, произнесено от арбитражния комитет, има задължителна сила за страните и не създава никакви права или задължения за физически или юридически лица. Решението съдържа фактическите констатации, приложимостта на съответните разпоредби на настоящото споразумение и основните мотиви за всички направени в него констатации и препоръки. Комитетът по търговията оповестява решенията на арбитражния комитет в тяхната цялост, освен ако не реши друго.РАЗДЕЛ ГОбщи разпоредбиЧлен 14.18Списък с арбитри1. До шест месеца след датата на влизане в сила на настоящото споразумение Комитетът по търговията съставя списък с 15 лица, които желаят и могат да изпълняват функцията на арбитри. Всяка от страните предлага пет лица, които да изпълняват функцията на арбитри. Страните също така избират пет лица, които не са граждани на нито една от тях и които изпълняват функцията на председатели на арбитражния комитет. Комитетът по търговията следи за това списъкът да се поддържа винаги на това равнище.2. Арбитрите имат специализирани познания по право и международна търговия или професионален опит в тези области. Те са независими, изпълняват функциите си в качеството си на частни лица, не приемат инструкции от нито една организация или правителство по отношение на въпроси, свързани със спора, нито пък са свързани с правителството на някоя от страните, и спазват приложение 14-В.Член 14.19Връзка със задълженията, поети в рамките на СТО1. Използването на разпоредбите на настоящата глава за уреждане на спорове не засяга действия, предприети в рамките на СТО, включително действия по уреждане на спорове.2. Въпреки това, когато страна е започнала процедура за уреждане на спор по отношение на определена мярка съгласно настоящата глава или съгласно Споразумението за СТО, тя не може да започне процедура за уреждане на спор относно същата мярка пред другата организация, докато не приключи първата процедура. Освен това, страна не може да търси и пред двете организации компенсация за неизпълнение на задължение, което е идентично по смисъла и на настоящото споразумение, и по смисъла на споразумението за СТО. В такъв случай след започването на процедурата за уреждане на спор, страната не подава жалба пред другата организация за компенсация за неизпълнението на идентично задължение по другото споразумение, освен ако избраната организация не съумее, по причини от процедурен или юрисдикционен характер, да излезе с констатации по жалбата за компенсация на неизпълнение на посоченото задължение.3. За целите на параграф 2:а) процедурите за уреждане на спорове съгласно Споразумението за СТО се


text: смятат за започнати, когато страна поиска създаването на група съдебни заседатели съгласно член 6 от Договореността относно правилата и процедурите за уреждането на спорове, която се съдържа в приложение 2 към Споразумението за СТО (наричана по-нататък "ДППУС") и се считат за приключили, когато ОУС одобри доклада на групата и доклада на апелативния орган в зависимост от случая, по силата на член 16 и член 17.14 от ДППУС; иб) процедурите за уреждане на спорове по силата на настоящата глава се считат за започнати по искане на страна за сформиране на арбитражен комитет съгласно член 14.4, параграф 1 и се считат за приключили когато арбитражният комитет оповести на страните и на Комитета по търговията своето решение съгласно член 14.7.4. Никоя от разпоредбите на настоящото споразумение не възпрепятства страна да прилага преустановяване на задълженията, разрешено от ОУС. Споразумението за СТО не може да се посочва като основание за възпрепятстване на страна да преустановява изпълнението на задължения по силата на настоящата глава.Член 14.20Срокове1. Всички срокове, посочени в настоящата глава, включително сроковете, в които арбитражните комитети трябва да съобщават решенията си, се изчисляват в календарни дни от деня след действието или факта, за които се отнасят.2. Всеки срок, посочен в настоящата глава, може да бъде удължен по взаимно съгласие на страните.ПЕТНАДЕСЕТА ГЛАВАИНСТИТУЦИОНАЛНИ, ОБЩИ И ЗАКЛЮЧИТЕЛНИ РАЗПОРЕДБИЧлен 15.1Комитет по търговията1. С настоящото споразумение страните създават Комитет по търговията [88], който се състои от представители на ЕС като страна по споразумението и представители на Корея.2. Комитетът по търговията провежда заседанията си веднъж годишно последователно в Брюксел и в Сеул или по искане на всяка от страните. Комитетът по търговията се председателства съвместно от министъра на търговията на Корея и от члена на Европейската комисия, отговарящ за търговията, или от съответните определени от тях лица. Комитетът по търговията постига съгласие относно графика на своите заседания и определя своя дневен ред.3. Комитетът по търговията:а) гарантира, че настоящото споразумение действа правилно;б) осъществява надзор и улеснява изпълнението и прилагането на настоящото споразумение и в допълнение, на неговите общи цели;в) осъществява надзор върху работата на всички специализирани комитети, работни групи и други органи, създадени по силата на настоящото споразумение;г) разглежда начини за допълнително засилване на търговските отношения между страните;д) без да се засягат правата, предоставени по силата на четиринадесета глава (Уреждане на спорове) и приложение 14-А (Механизъм за медиация при нетарифни мерки), търси подходящи начини и методи за предотвратяване на проблеми, които биха могли да възникнат в области, попадащи в обхвата на настоящото споразумение, или за разрешаване на спорове, които биха могли да възникнат във връзка с тълкуването или прилагането на настоящото споразумение;е) проучва развитието на търговията между страните; иж) разглежда всички други въпроси, които представляват интерес и са свързани с област, попадаща в обхвата на настоящото споразумение.4. Комитетът по търговията може:а) да реши да създаде и да делегира отговорности на специализирани комитети, работни групи или други органи;б) да общува с всички заинтересовани страни, включително частния сектор и организациите на гражданското общество;в) да обсъжда предприемането на изменения към настоящото споразумение или да изменя разпоредби на настоящото споразумение в случаи, които са изрично


text: предвидени в настоящото споразумение;г) да приема тълкувания на разпоредбите на настоящото споразумение;д) да отправя препоръки или да взема решения съгласно предвиденото в настоящото споразумение;е) да приема свой собствен процедурен правилник; иж) при изпълнение на функциите си да предприема други дейности, за които страните могат да постигнат споразумение.5. Комитетът по търговията докладва на Съвместния комитет за дейностите, извършени от него и от специализираните комитети, работните групи и другите органи, на всяко редовно заседание на Съвместния комитет.6. Всяка от страните може да отнесе за разглеждане от Комитета по търговията всички въпроси, свързани с тълкуването или прилагането на настоящото споразумение, без да се засягат правата, предоставени по силата на четиринадесета глава (Уреждане на спорове) и приложение 14-А (Механизъм за медиация при нетарифни мерки).7. Когато страна предостави информация, считана за поверителна съгласно нейните законови и подзаконови актове, на Комитета по търговията, специализираните комитети, работните групи или каквито и да било други органи, другата страна третира информацията като поверителна.8. Като признават значението на прозрачността и откритостта, страните потвърждават своите съответни практики на разглеждане на мнения на граждани с цел използване на широк набор от гледни точки при прилагането на настоящото споразумение.Член 15.2Специализирани комитети1. С настоящото споразумение се създават следните комитети под егидата на Комитета по търговията:а) Комитетът по търговията със стоки в съответствие с член 2.16 (Комитет по търговията със стоки);б) Комитетът по санитарните и фитосанитарните мерки в съответствие с член 5.10 (Комитет по санитарните и фитосанитарните мерки);в) Митническият комитет в съответствие с член 6.16 (Митнически комитет). По отношение на въпроси, които попадат изключително в обхвата на Митническото споразумение, Митническият комитет изпълнява функцията на Съвместен комитет за митническо сътрудничество, създаден по силата на настоящото споразумение;г) Комитетът по търговията с услуги, установяването и електронната търговия в съответствие с член 7.3 (Комитет по търговията с услуги, установяването и електронната търговия);д) Комитетът по търговията и устойчивото развитие в съответствие с член 13.12 (Институционален механизъм); ие) Комитетът по зоните за пасивно усъвършенстване на Корейския полуостров в съответствие с приложение IV от Протокола относно определението на понятието "продукти с произход" и методите на административно сътрудничество.Сферата на компетенции и задачите на създадените специализирани комитети са определени в съответните глави и протоколи на настоящото споразумение.2. Комитетът по търговията може да реши да създаде други специализирани комитети, които да му оказват съдействие при изпълнение на неговите задачи. Комитетът по търговията определя състава, задълженията и функциите на специализираните комитети, създадени по силата на настоящия член.3. Освен ако не е предвидено друго в настоящото споразумение, специализираните комитети обикновено провеждат своите заседания веднъж годишно, на подходящото равнище, последователно в Брюксел и в Сеул или по искане на всяка от страните или на Комитета по търговията и се председателстват съвместно от представители на Корея и на Европейския съюз. Специализираните комитети постигат съгласие относно графика на своите заседания и определят своя дневен ред.4. Специализираните комитети уведомяват Комитета по търговията за своя график и дневен ред достатъчно рано преди началото на своите заседания. Те докладват на Комитета по търговията за дейностите, извършени от тях, на всяко редовно заседание на Комитета по търговията. Създаването или съществуването на специализиран комитет не


text: възпрепятства която и да е от страните да отнася директно всеки един въпрос за разглеждане до Комитета по търговията.5. Комитетът по търговията може да реши да промени или да се ангажира с изпълнението на задачата, възложена на специализиран комитет или да закрие всеки специализиран комитет.Член 15.3Работни групи1. Създават се следните работни групи под егидата на Комитета по търговията:а) Работната група по моторните превозни средства и частите в съответствие с член 9.2 (Работна група по моторните превозни средства и частите) от приложение 2-В (Моторни превозни средства и части);б) Работната група по фармацевтичните продукти и медицинските изделия в съответствие с член 5.3 (Регулаторно сътрудничество) от приложение 2-Г (Фармацевтични продукти и медицински изделия);в) Работната група по химичните вещества в съответствие с параграф 4 от приложение 2-Д (Химични вещества);г) Работната група за сътрудничество в областта на средствата за защита на търговията в съответствие с член 3.16, параграф 1 (Работна група за сътрудничество в областта на средствата за защита на търговията);д) Работната група по СВП в съответствие с член 7.21, параграф 6 (Взаимно признаване);е) Работната група по държавните поръчки в съответствие с член 9.3 (Работна група по държавните поръчки); иж) Работната група по географските означения в съответствие с член 10.25 (Работна група по географски означения).2. Комитетът по търговията може да реши да създаде други работни групи, които да изпълняват конкретна задача или да разглеждат конкретен въпрос. Комитетът по търговията определя състава, задълженията и функциите на работните групи. Всички редовни или ad hoc заседания между страните, при провеждането на които се разглеждат въпроси, попадащи в обхвата на настоящото споразумение, се считат за работни групи по смисъла на настоящия член.3. Освен ако не е предвидено друго в настоящото споразумение, работните групи провеждат своите заседания на подходящото равнище, когато обстоятелствата го изискват, или по искане на всяка от страните или на Комитета по търговията. Те се председателстват съвместно от представители на Корея и на Европейския съюз. Работните групи постигат съгласие относно графика на своите заседанията и определят своя дневен ред.4. Работните групи уведомяват Комитета по търговията за своя график и дневен ред достатъчно рано преди началото на своите заседания. Те докладват на Комитета по търговията за дейностите, извършени от тях, на всяко редовно заседание на Комитета по търговията. Създаването или съществуването на работна група не възпрепятства която и да е от страните да отнася директно всеки един въпрос за разглеждане до Комитета по търговията.5. Комитетът по търговията може да реши да промени или да се ангажира с изпълнението на задачата, възложена на работна група, или да закрие всяка работна група.Член 15.4Вземане на решения1. С цел постигане на целите на настоящото споразумение Комитетът по търговията разполага с правомощия да взема решения по отношение на всички въпроси в случаите, предвидени в настоящото споразумение.2. Взетите решения имат задължителна сила за страните, които предприемат необходимите мерки за прилагането на взетото решение. Комитетът по търговията може също така да отправя съответни препоръки.3. Комитетът по търговията изготвя своите решения и препоръки въз основа на споразумение, постигнато между страните.Член 15.5Изменения1. Страните могат да се споразумеят в писмен вид да изменят настоящото споразумение. Измененията влизат в


text: сила след като страните обменят помежду си писмени уведомления, които удостоверяват, че те са изпълнили своите съответни приложими законови изисквания и процедури, на договорена между тях дата.2. Независимо от разпоредбите на параграф 1, Комитетът по търговията може да реши да измени приложенията, допълненията, протоколите и бележките към настоящото споразумение. Страните могат да приемат решението в съответствие със своите съответни приложими законови изисквания и процедури.Член 15.6Звена за контакт1. С цел улесняване на комуникацията и гарантиране на ефективното прилагане на настоящото споразумение, страните определят координатори при влизането в сила на настоящото споразумение. Определянето на координатори не засяга конкретни действия за определяне на компетентните органи съгласно конкретни глави от настоящото споразумение.2. По искане на която и да било от страните координаторът на другата страна посочва службата или служителя, отговаряща или отговарящ за всякакви въпроси, свързани с прилагането на настоящото споразумение, и предоставя необходимото съдействие за улесняване на комуникацията със страната, отправила искането.3. В степента, която е допустима съгласно нейното законодателство, всяка от страните предоставя информация чрез координаторите си по искане на другата страна и отговаря своевременно на всякакви въпроси, отправени към нея от другата страна във връзка със съществуващи или предложени мерки, които биха могли да засегнат търговията между страните.Член 15.7Данъчна политика1. Настоящото споразумение се прилага по отношение на данъчни мерки само доколкото такова прилагане е необходимо, за да бъдат приведени в действие разпоредбите на настоящото споразумение.2. Никоя от разпоредбите в настоящото споразумение не засяга правата и задълженията на която и да било от страните, предвидени във всяка една данъчна спогодба между Корея и съответните държави-членки на Европейския съюз. В случай на несъответствие между настоящото споразумение и такава спогодба, последната има предимство по отношение на несъответствието. В случай на данъчна спогодба между Корея и съответните държави-членки на Европейския съюз, компетентните органи по силата на тази спогодба са единствените, които носят отговорността за съвместно определяне на наличието на несъответствие между настоящото споразумение и тази спогодба.3. Никоя от разпоредбите на настоящото споразумение не се тълкува като възпрепятстваща страните при прилагането на съответните разпоредби на данъчното им законодателство да правят разграничение между данъкоплатци, които не се намират в еднакво положение, по-специално по отношение на мястото им на пребиваване или по отношение на мястото, в което е инвестиран капиталът им.4. Никоя от разпоредбите на настоящото споразумение не се тълкува като възпрепятстваща приемането или прилагането на каквато и да е мярка, която цели предотвратяване на избягването на данъчно облагане или на укриването на данъци в съответствие с данъчните разпоредби на спогодбите за избягване на двойното данъчно облагане или с други данъчни споразумения или с вътрешното данъчно законодателство.Член 15.8:Изключения, свързани с платежния баланс1. Когато някоя от страните изпитва сериозни затруднения, свързани с платежния баланс или с външната финансова позиция, или е изправена пред заплаха от настъпването на такива, тя може да предприеме или да запази ограничителни мерки по отношение на търговията със стоки и услуги и по отношение на правото на установяване.2. Страните полагат усилия за избягване прилагането на ограничителните мерки, посочени в параграф 1.Всички предприети или запазени съгласно настоящия член ограничителни мерки са недискриминационни, с ограничен срок на


text: действие и не надхвърлят необходимото за справяне със ситуацията, свързана с платежния баланс и с външната финансова позиция. Такива мерки са в съответствие с условията, установени в Споразумението за СТО, и отговарят на Учредителния договор на Международния валутен фонд, в зависимост от случая.3. Когато някоя от страните е запазила или предприела ограничителни мерки или някакви изменения на такива мерки, тя своевременно уведомява другата страна за тях и представя във възможно най-кратки срокове график относно тяхното премахване.4. В случаите, в които ограниченията са предприети или запазени, незабавно се провежда консултация в Комитета по търговията. При тази консултация се преценява ситуацията по платежния баланс на съответната страна, както и предприетите или запазените съгласно настоящия член ограничения, като се отчитат, inter alia, фактори като:а) естеството и степента на затрудненията по платежния баланс и външната финансова позиция;б) външната икономическа и търговска конюнктура; илив) други възможни корективни мерки.При консултациите се обръща внимание на съответствието на всякакви ограничителни мерки с параграфи 3 и 4. Всички констатации за статистически и други факти, представени от Международния валутен фонд (наричан по-нататък "МВФ"), отнасящи се до валутен обмен, парични резерви и платежен баланс, се приемат и заключенията се основават на оценката на МВФ за платежния баланс и външната финансова позиция на съответната страна.Член 15.9Изключения, свързани със сигурносттаНикоя от разпоредбите в настоящото споразумение не се тълкува:а) като изискваща от която да било страна да предоставя каквато и да е информация, разгласяването на която е считано от нея като противоречащо на нейни съществени интереси в областта на сигурността;б) като възпрепятстваща която и да било страна да предприеме каквото и да е действие, което тя смята за необходимо за защита на нейни съществени интереси в областта на сигурността:i) свързано с производство на или търговия с оръжие, боеприпаси и военно оборудване или имащо отношение към стопански дейности, предприети с пряката или косвена цел за снабдяване на военен обект;ii) свързано с делящи се материали и материали за ядрен синтез или с материали, от които те се получават;iii) предприето във военно време или при други извънредни ситуации в международните отношения; илив) като възпрепятстваща която и да било страна да предприеме каквото и да е действие по изпълнение на поетите от нея международни задължения за поддържане на международния мир и сигурност.Член 15.10Влизане в сила1. Настоящото споразумение се одобрява от страните в съответствие с техните собствени процедури.2. Настоящото споразумение влиза в сила 60 дни след датата, на която страните обменят помежду си писмени уведомления, удостоверяващи, че те са изпълнили своите съответни приложими законови изисквания и процедури или на друга договорена между тях дата.3. Независимо от разпоредбите на параграфи 2 и 5, страните прилагат Протокола относно сътрудничеството в областта на културата от първия ден на третия месец след датата, на която Корея е депозирала своя инструмент за ратификация на Конвенцията на ЮНЕСКО за опазване и насърчаване на многообразието от форми на културно изразяване, приета в Париж на 20 октомври 2005 г. (наричана по-нататък "Конвенцията на ЮНЕСКО") в Секретариата на ЮНЕСКО в Париж, освен ако Корея не е депозирала своя инструмент за ратификация на Конвенцията на ЮНЕСКО преди обмена на


text: уведомления, посочен в параграфи 2 или 5.4. Уведомленията се изпращат на Генералния секретар на Съвета на Европейския съюз и на Министерството на външните работи и търговията на Корея или на негов приемствен орган.5. а) Настоящото споразумение се прилага временно от първия ден от месеца, следващ датата, на която ЕС като страна по споразумението и Корея са се уведомили взаимно за изпълнението на своите съответни процедури.б) В случай че конкретни разпоредби на настоящото споразумение не могат да бъдат временно прилагани, страната, която не може да се ангажира с това временно прилагане, уведомява другата страна за разпоредбите, които не могат да бъдат временно прилагани. Независимо от разпоредбите на буква а), при условие че другата страна е изпълнила необходимите процедури и не възрази срещу временното прилагане в срок от 10 дни от уведомлението, че конкретни разпоредби не могат да бъдат временно прилагани, разпоредбите на настоящото споразумение, за които не е било направено уведомление, започват да се прилагат временно на първия ден от месеца след уведомлението.в) Всяка от страните може да прекрати временното прилагане, като уведоми другата страна за това в писмен вид. Това прекратяване поражда действие на първия ден от месеца след уведомлението.г) В случаите, в които настоящото споразумение или конкретни разпоредби от него се прилагат временно, под израза "влизане в сила на настоящото споразумение" се разбира датата на временното прилагане.Член 15.11Срок на действие1. Настоящото споразумение се сключва за неопределен срок.2. Всяка от страните може да уведоми писмено другата страна за своето намерение да денонсира настоящото споразумение.3. Денонсирането поражда действие шест месеца след уведомлението съгласно параграф 2.Член 15.12Изпълнение на задълженията1. Страните предприемат всякакви общи или специални мерки, които се изискват за изпълнение на техните задължения по силата на настоящото споразумение. Те следят за това дали целите, посочени в настоящото споразумение, са постигнати.2. Всяка от страните може незабавно да предприеме подходящи мерки в съответствие с международното право в случай на денонсиране на настоящото споразумение, което не е обхванато от общите правила на международното право.Член 15.13Приложения, допълнения, протоколи и бележкиПриложенията, допълненията, протоколите и бележките към настоящото споразумение са неразделна част от него.Член 15.14Взаимовръзка с други споразумения1. Освен ако не е предвидено друго, настоящото споразумение нито замества, нито прекратява предходните споразумения между държавите-членки на Европейския съюз и/или Европейската общност и/или Европейския съюз и Корея.2. Настоящото споразумение представлява неразделна част от цялостните двустранни отношения, които се уреждат от Рамковото споразумение. То представлява специално споразумение, което привежда в действие търговските разпоредби по смисъла на Рамковото споразумение.3. Протоколът относно административната взаимопомощ по митническите въпроси замества митническото споразумение по отношение на разпоредбите относно административната взаимопомощ.4. Страните се споразумяват, че нищо в настоящото споразумение не изисква от тях да действат по начин, който не е в съответствие със задълженията им по силата на Споразумението за СТО.Член 15.15Териториално прилагане1. Настоящото споразумение се прилага, от една страна, на териториите, на които се прилагат Договорът за Европейския съюз и Договорът за функционирането на Европейския съюз, и съгласно условията, предвидени в тези договори, и, от друга страна, на територията на Корея. Позоваванията на "територия" в настоящото споразумение се разбират в този смисъл, освен ако изрично


text: не е определено друго.2. Що се отнася до разпоредбите относно тарифното третиране на стоки, настоящото споразумение се прилага също така и във връзка с онези области от митническата територия на ЕС, които не попадат в обхвата на параграф 1.Член 15.16Автентични текстовеНастоящото споразумение е съставено в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и корейски език, като текстовете на всички езици са автентични.Съставено в Брюксел на шести октомври две хиляди и десета година.Hecho en Bruselas, el seis de octubre de dos mil diez.V Bruselu dne šestého října dva tisíce deset.Udfærdiget i Bruxelles den sjette oktober to tusind og ti.Geschehen zu Brüssel am sechsten Oktober zweitausendzehn.Kahe tuhande kümnenda aasta oktoobrikuu kuuendal päeval Brüsselis.Έγινε στις Βρυξέλλες, στις έξι Οκτωβρίου δύο χιλιάδες δέκα.Done at Brussels on the sixth day of October in the year two thousand and ten.Fait à Bruxelles, le six octobre deux mille dix.Fatto a Bruxelles, addì sei ottobre duemiladieci.Briselē, divi tūkstoši desmitā gada sestajā oktobrī.Priimta du tūkstančiai dešimtų metų spalio šeštą dieną Briuselyje.Kelt Brüsszelben, a kétezer-tizedik év október hatodik napján.Magħmul fi Brussell, fis- sitt jum ta' Ottubru tas-sena elfejn u għaxra.Gedaan te Brussel, de zesde oktober tweeduizend tien.Sporządzono w Brukseli dnia szóstego października roku dwa tysiące dziesiątego.Feito em Bruxelas, em seis de Outubro de dois mil e dez.Întocmit la Bruxelles, la șase octombrie două mii zece.V Bruseli dňa šiesteho októbra dvetisícdesať.V Bruslju, dne šestega oktobra leta dva tisoč deset.Tehty Brysselissä kuudentena päivänä lokakuuta vuonna kaksituhattakymmenen.Som skedde i Bryssel den sjätte oktober tjugohundratio.+++++ TIFF +++++Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Република България+++++ TIFF +++++Za Českou republiku+++++ TIFF +++++På Kongeriget Danmarks vegne+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā –+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++A Magyar Köztársaság részéről+++++ TIFF +++++Gћal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union européennePer l'Unione europeaEiropas Savienības vārdā –Europos Sajungos varduAz


text: Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európske úniuZa Evropsko unijoEuroopan unionin puolestaFör Europeiska unionen+++++ TIFF ++++++++++ TIFF ++++++++++ TIFF ++++++++++ TIFF +++++[1] За целите на настоящото споразумение, стоки означава продукти по смисъла на ГАТТ от 1994 г., освен ако не е предвидено друго в настоящото споразумение.[2] Страните разбират, че това определение не засяга третирането, което страните, в съответствие със Споразумението за СТО, могат да предвидят по отношение на търговска дейност, извършвана на база "най-облагодетелствана нация".[3] Всяка от страните може да изиска от даден вносител да предостави достатъчна гаранция под формата на поръчителство, залог или други подходящи инструменти, които обезпечават окончателното изплащане на митата, данъците и таксите, налагани във връзка с вноса на стоки.[4] Самият акт на изискване на виза за физически лица от определени държави за разлика от физически лица от други държави не се счита за премахване или намаляване на ползите в съответствие с условията на конкретно задължение в настоящата глава или нейните приложения.[5] Централно управление означава централата, в която се вземат крайните решения.[6] В съответствие със своята нотификация на Договора за ЕО пред СТО (документ WT/REG39/1), ЕС като страна по споразумението разглежда понятието "ефективна и непрекъсната връзка" с икономиката на държава-членка на Европейския съюз, заложено в член 48 от Договора, като равностойно на понятието "самостоятелна стопанска дейност", включено в член V, алинея 6 от ГАТС. Съответно, за юридическо лице, регистрирано в съответствие със законодателството на Корея и на което само седалището или централно управление се намира на територията на Корея, ЕС като страна по споразумението предоставя благоприятното третиране съгласно настоящото споразумение само ако това юридическо лице има ефективна и непрекъсната връзка с икономиката на Корея.[7] Тази буква не се прилага към установяването.[8] Изключването на аудиовизуалните услуги от обхвата на настоящия раздел не засяга правата и задълженията, произтичащи от Протокола относно сътрудничеството в областта на културата.[9] Тази буква включва мерки, които изискват от доставчик на услуги от другата страна да е установен по смисъла на член 7.9, буква a) или да пребивава на територията на съответната страна като условие за трансгранично предоставяне на услуги.[10] Тази буква не обхваща мерки на която и да е от страните, които ограничават вложените средства за трансграничното предоставяне на услуги.[11] Никоя от разпоредбите на настоящия член не се тълкува като разширяваща обхвата на настоящия раздел.[12] Понятията "учредяване" и "придобиване" на юридическо лице се разбират като обхващащи капиталовото участие в дадено юридическо лице, с оглед установяването или поддържането на трайни икономически връзки.[13] Когато стопанската дейност не се извършва пряко от дадено юридическо лице, а чрез други форми на установяване, като например клон или представителство, на инвеститора, включително юридическото лице, чрез такова установяване все пак му се предоставя третиране като това на инвеститорите съгласно настоящото споразумение. Такова третиране обхваща установяването, чрез което се извършва стопанската дейност, и не е необходимо да обхваща никакви други части на инвеститора, намиращи се извън територията, на която се извършва стопанската дейност.[14] Защитата на инвестиции, различна от третирането, произтичащо от член 7.12, включително процедури по уреждане на спорове между инвеститор и държавата, не


text: е обхваната от настоящата глава.[15] За по-голяма яснота, преработката на ядрени материали обхваща всички дейности, включени в Международната стандартна отраслова класификация на стопанските дейности, съставена от Статистическата служба на Организацията на обединените нации, Statistical Papers, Series M, N4, ISIC REV 3.1, 2002 code 2330.[16] Военното оборудване е ограничено до всеки продукт, чието единствено предназначение и направа е за военна употреба, във връзка с провеждането на военни или отбранителни действия.[17] Изключването на аудиовизуалните услуги от настоящия раздел не засяга правата и задълженията, произтичащи от Протокола относно сътрудничеството в областта на културата.[18] Букви a)—в) не обхващат мерки, приети с цел ограничаване на производството на даден селскостопански продукт.[19] Настоящият член се прилага по отношение на мерки, уреждащи състава на съвета на директорите на дадено установяване, например изисквания за гражданство и местопребиваване.[20] Никоя от разпоредбите на настоящия член не се тълкува като разширяваща обхвата на настоящия раздел.[21] Задължението, посочено в настоящия параграф, не обхваща разпоредбите за защита на инвестициите, които не са обхванати от настоящата глава, включително разпоредби, свързани с процедури по уреждане на спорове между държавата и инвеститора.[22] Това включва настоящата глава и приложения 7-A и 7-В.[23] От установяването приемник може да се изисква да представи за предварително одобрение програма за обучание, обхващаща продължителността на пребиваването, която да демонстрира, че пребиваването е с цел обучение, съответстващо на образователната степен.[24] Договорът за услуги, посочен в тази буква, съответства на законовите и подзаконовите актове и изискванията на страната, където се изпълнява договорът.[25] Договорът за услуги, посочен в тази буква, съответства на законовите и подзаконовите актове и изискванията на страната, където се изпълнява договорът.[26] Всяка от страните може да разреши удължаване на позволения период при спазване на законовите и подзаконовите актове, действащи на нейна територия.[27] Тази буква не засяга правата и задълженията, произтичащи от двустранни споразумения за отмяна на визовия режим между Корея и някоя от държавите-членки на Европейския съюз.[28] Освен ако не е посочено друго в приложение 7-A, никоя от страните не може да изисква от установяване да назначава на ръководни длъжности физически лица от която и да е конкретна националност или с местопребиваване на нейна територия.[29] Настоящият член не засяга правата и задълженията, произтичащи от двустранни споразумения за отмяна на визовия режим между Корея и някоя от държавите-членки на Европейския съюз.[30] CPC означава Централна класификация на продуктите, съставена от Статистическата служба на Организацията на Обединените нации, Statistical Papers, Series M, NO 77, CPC Prov, 1991.[31] За по-голяма яснота, никоя от разпоредбите на настоящия член не се тълкува като целяща да промени регулаторната рамка на съществуващия регулаторен орган в Корея, която регулира частните доставчици на куриерски услуги в момента на влизане в сила на настоящото споразумение.[32] Това включва услуги, посочени в букви а)—ж) във В. Далекосъобщителни услуги от 2. Комуникационни услуги в MTN/GNS/W/120.[33] Обхватът и приложението на универсалните услуги се определя от всяка от страните.[34] Таксите за издаване на лиценз не включват плащания за търгове, тръжни процедури или други недискриминационни начини за възлагане на концесии или задължителни вноски по предоставяне на универсални услуги.[35] Настоящата буква поражда действие не по-късно от пет години след влизането в


text: сила на настоящото споразумение. Всяка от страните гарантирара, че таксите за издаване на лиценз се налагат и използват по недискрицинационен начин при влизането в сила на настоящото споразумение.[36] Или свиване на маржовете за ЕС като страна по споразумението.[37] Всяка от страните прилага това задължение съгласно съответното си законодателство.[38] При спорове между доставчици на услуги или между доставчици на услуги и потребители, апелативният орган е независим от страните в спора.[39] Всяка мярка, която се прилага към доставчици на финансови услуги, установени на територията на една от страните, които не са регулирани и не са под надзора на финансовия надзорен орган на тази страна, се счита за предпазна мярка за целите на настоящото споразумение. За по-голяма яснота, всяка такава мярка се предприема в съответствие с настоящия член.[40] Подразбира се, че понятието "съображения за предпазливост" може да включва поддържането на сигурността, стабилността, цялостта или финансовата отговорност на отделните доставчици на финансови услуги.[41] За по-голяма яснота, този ангажимент включва правата и свободите, посочени във Всеобщата декларация за правата на човека, Насоките за регулирането на компютризираните досиета с лични данни (приети с решениеие 45/95 от 14 декември 1990 г. на Общото събрание на Организацията на обединените нации) и Насоките на ОИСР относно защитата на личната неприкосновеност и трансграничния поток на лични данни (приети от Съвета на 23 септември 1980 г.).[42] Включването на разпоредбите за електронна търговия в настоящата глава се прави без да се засяга позицията на Корея относно това дали доставките, направени по електронен път, следва да бъдат категоризирани като търговия с услуги или стоки.[43] Изключението за обществения ред може да бъде посочено като основание, само когато съществува инстинска и достатъчно сериозна заплаха за един от основните интереси на обществото.[44] Мерките, целящи да осигурят справедливо или ефективно облагане или събиране на преки данъци, включват мерки, предприети от една от страните съгласно данъчната ѝ система, които:а)се прилагат към установените другаде инвеститори и доставчици на услуги след отчитане на факта, че данъчното задължение на установените другаде лица се определя въз основа на облагаемите единици, които произхождат или се намират на територията на страната;б)се прилагат към установените другаде лица с цел да се гарантира облагането или събирането на данъци на територията на страната;в)се прилагат към установени другаде лица или лица, установени на съответната територия, с цел да се предотврати избягването на данъчното облагане или укриването на данъци, включително мерки за изпълнение на данъчните задължения;г)се прилагат към потребители на услуги, предоставяни на или от територията на другата страна, с цел да се гарантира облагането или събирането от такива потребители на данъци от източници на територията на страната;д)разграничават онвеститори и доставчици на услуги, които подлежат на облагане за облагаеми в целия свят едници, от други инвеститори и доставчици на услуги, след отчитане на разликата в естеството на данъчната основа в техните случаи; илие)определят, насочват или разпределят доход, печалба, приход, загуба, удръжка или кредит на установени на съответната територия лица или клонове, или между свързани лица или клонове на едно и също лице, с цел да защитят данъчната основа на страната.Данъчните термини или понятия в настоящия параграф и в настоящата